บลจ. ส่งกองทุนเกาหลี 16 ขาย
บลจ.ทิสโก้&nbsp; ส่ง &#8220;กองตราสารหนี้เกาหลี 16&#8220; ต่อเนื่อง&nbsp; เปิดไอพีโอ 27 ก.ค. -2 ส.ค. 53 นี้ ที่ธนาคารทิสโก้ ทุกสาขา ชูจุดเด่นป้องกันความเสี่ยงเต็มจำนวน&nbsp;
22 ก.ค. 2553

บลจ.ทิสโก้  ส่ง “กองตราสารหนี้เกาหลี 16“ ต่อเนื่อง  เปิดไอพีโอ 27 ก.ค. -2 ส.ค. 53 นี้ ที่ธนาคารทิสโก้ ทุกสาขา ชูจุดเด่นป้องกันความเสี่ยงเต็มจำนวน  
นายธีรนาถ รุจิเมธามาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้ เตรียมขายกองทุนเปิด ทิสโก้ ตราสารหนี้ภาครัฐเกาหลี 16 อายุโครงการ 11 เดือน มูลค่าโครงการ 1 พันล้านบาท เสนอขายครั้งเดียวระหว่างวันที่ 27 ก.ค. – 2 ส.ค.นี้ ที่ธนาคารทิสโก้ทุกสาขา จองซื้อขั้นต่ำ 20,000 บาท  คาดให้ผลตอบแทนสูงกว่าเงินฝากในประเทศ
สำหรับกองทุนเกาหลี 16 เน้นลงทุนในพันธบัตรรัฐบาลหรือหน่วยงานภาครัฐของเกาหลีใต้ ไม่ต่ำกว่า 80 % ของมูลค่าทรัพย์สินของกองทุน  จุดเด่นอยู่ที่การป้องกันความเสี่ยงจากอัตราแลกเปลี่ยนเต็มจำนวน และมีโอกาสรับผลตอบแทนสูงกว่าดอกเบี้ยเงินฝากในประเทศ โดยผลตอบแทนไม่ต้องเสียภาษีเงินได้บุคคลธรรมดา